שיחה:חוסה ראול קפבלנקה

message: מה עם המשחקים הסימולטניים שלו???היו לו השגים מדהימים בתחום!!!
thread_title:  המשחקים הסימולטניים 

message: יש פה פוטנציאל לערך מומלץ. רק הוא זקוק להרבה מאד עריכה. מי מרים את הכפפה? ‏עמיחי 16:04, 20 בפברואר 2008 (IST)
replies: text: עמיחי, אני עדיין בשלבי "הכחלה" של הקישורים האדומים. כבר כתבתי כמה ערכים על שחמטאים בולטים עמם שיחק, אבל כפי שתוכל להווכח עדיין העבודה רבה. היום - במשך מספר שעות כתבתי על נימצוביץ' ושיפרתי את הערך. --Yoavd 16:38, 20 בפברואר 2008 (IST)
replies: text: : יואב, תודה על התשובה. אני מחכה בקוצר רוח! ‏עמיחי 16:48, 20 בפברואר 2008 (IST)
replies: text: :: נראה לי שצריך ללטש עוד, לפני העלאה להצבעה על ערך מומלץ. ‏עמיחי 01:08, 22 בפברואר 2008 (IST)
replies: text: ::: מתי? ‏עמיחי 09:42, 6 במרץ 2008 (IST)
מאז סיום העבודה על הערך חוסה ראול קפבלנקה: "הכחלתי" את הערכים האדומים הבאים שהיו בו או שיפרתי את אלו שכבר היו. (רק עכשיו אני רואה כמה ערכים היה צריך לכתוב!)
חואן קורזו , ריכרד רטי , צ'רלס יפה , אוסקר חאייס , אוסיפ ברנשטיין , אהרון נימצוביץ'  (שופר), עקיבא רובינשטיין (שופר) , אברהם קופצ'יק , אז'ן זנוסקו-בורובסקי , פיודור דוס-חוטימירסקי , פדור בוגאטירצ'וק , בוריסלב קוסטיץ' , מילן וידמר , יפים בוגוליובוב , רודולף שפילמן , אריק לונדין , גוסטה שטולץ , פרדריק ייטס , יצחק קשדן , שמואל רשבסקי - נכתב היום והיה עבודה לא קטנה, אגב לפני הרבה מאוד שנים עברתי בקפדנות על אסופה של משחקיו ובדומה לקפבלנקה הוא שיחק בדרך כלל משחקים פשוטים ונקיים.
נותר לי לכתוב את הערכים על  סאלו פלור , ג'ורג' אלן תומס, אנדור לילינטל. אני מעריך שבשבוע הבא אסיים את כתיבתם.  תודה!   --Yoavd - שיחה 17:43, 6 במרץ 2008 (IST)
תודה רבה על כתיבת כל הערכים האלו. אשמח לשמוע מה דעת האחרים (חוץ מכותב הערך) לגבי העלאתו כערך מומלץ. בהחלט דרושה עריכה, אך לדעתי יש פוטנציאל. ‏עמיחי 21:33, 10 במרץ 2008 (IST)
thread_title:  ערך מומלץ 

message: לא ברור לי מדוע פעמים רבות לאורך הערך נכתב "על פי שיטת המדידה של חברת chessmetrics.com". האם במקרים שלא נכתב כך המדידה היא על פי שיטה אחרת? האם אפשר לציין זאת פעם אחת בתחילת הערך? דוד שי 18:06, 20 בפברואר 2008 (IST)
אתה כמובן צודק. ייתכן שמשפט פתיחה שכל נתוני מד הכושר שיוזכרו בהמשך הם על פי  שיטת המדידה של חברת chessmetrics.com יפתור את הבעיה. אטפל בזה. --Yoavd - שיחה 06:49, 22 בפברואר 2008 (IST)
thread_title: שאלה

message: מה זה רגלים תלויים? נוי - שיחה 15:18, 14 במרץ 2008 (IST)
שלום! רגלי תלוי הוא מונח שפירושו רגלי שניתן להכות אותו (לקחת אותו). אם תתבונן במשחק שבקישור לאחר המסע ה-26 תשים לב שהרגלי השחור ב-ג3 נראה לחלוטין לא מוגן. אני מניח שגם שחקן ברמתו של אוסיפ ברנשטיין לא זיהה את הרעה המתרגשת עליו שלושה מסעים מאוחר יותר כי המסע 29..מה-ב2 נראה לחלוטין לא סביר עד שלא בוחנים את התוצאות המיידיות של הכאת המלכה (צד1 מט) ואם המלכה זזה או שמכים את הצריח ונותנים מט או שזוכים במלכה. --Yoavd - שיחה 17:06, 14 במרץ 2008 (IST)
לאור שאלתך הוספתי ההסבר בקצרה גם בערך. --Yoavd - שיחה 17:08, 14 במרץ 2008 (IST)
thread_title:  סתם שאלה 

message: אני מציע לעשות ויקיזציה לכל הטבלאות שמופיעות בתוך תמונות. עבודה לא פשוטה, אבל משתלמת. אני מציע את זה משתי סיבות. ראשית צריך לעברת (לתרגם) את האנגלית שבתמונות הללו, ושנית צריך להיפתר מבעיית האיכות הנמוכה של הטבלאות הנמצאות בתמונות (ומתוך כך בקושי בקריאתן). מה דעתכם? הגמל התימני (צריכים עזרה בגרפיקה?) 22:06, 14 במרץ 2008 (IST)
אני בדעתך. חשבתי על כך כי ראיתי גם עבודה דומה בויקיפדיות אחרות לדוגמא: 
Nottingham 1936 chess tournament
או 2008 Corus Chess Tournament
 
השאלה איך עושים את זה בדרך הטובה ביותר כי הטבלאות בויקיפדיה מאוד קשות להזנה ועשיתי כבר כמה אבל הרבה יותר קטנות. אם יש מישהו שמכיר כלי עזר להקמת טבלאות אשמח מאוד להקליד את השמות ואת התוצאות למטריצה שהכלי יוכל להמיר למבנה המקובל בויקיפדיה.  --Yoavd - שיחה 11:09, 15 במרץ 2008 (IST)
אתה מוזמן לראות את השינוי ביחס לקודם בטבלת נוטינגהם 1936. אין ספק שזה הרבה יותר טוב אבל קשה מאוד לעשות. השתמשתי בטבלה מהויקיפדיה האנגלית ורק ההתאמה לעבירת לקחה לי חצי שעה. אני מניח שהזנה מאפס היא כמה שעות עבודה + בדיקה שאין שגיאות. --Yoavd - שיחה 11:50, 15 במרץ 2008 (IST)
replies: text: להערכתי, זה לא צריך לקחת כמה שעות. בכל אופן, הטבלה בנוטינגהם 1936 נראית טוב מאוד. כמו שהצעת, מה שצריך באמת זה העתקה מטבלאות אחרות. קח למשל בתור דוגמה את הטבלה בערך תיירי הנרי. טבלה אדירה, אבל המאמץ היחיד שעשיתי בו היה תרגום כמה מילים. אתה יכול להיעזר בוויקיפדים זריזים יותר ש"יתרגמו" את התמונות לטבלאות. אתה גם יכול לעשות לבד לפי הטבלה של 1936, הרי רוב הטבלאות נראות אותו הדבר: טור למספרים, טור לשמות וטור לתוצאות, ולכן צריך רק לשנות את התוכן ולא "להמציא" טבלה מחדש. מה שאני בהחלט לא יכול לעזור זה תרגום השמות. 84.108.89.102 13:55, 15 במרץ 2008 (IST)

text: הנקודה החשובה שרוב הטבלאות אינן קיימות בויקיפדיות האחרות, אלא צריך להקליד אותן מאפס.
לו היה כלי שמאפשר לקחת טבלה בה מופיע שם, ולאחריו תוצאות מופרדות על ידי פסיק, הייתי עושה זאת בשמחה. הצורה הנוכחית של הקלדת טבלה מאוד מסורבלת. --Yoavd - שיחה 14:39, 15 במרץ 2008 (IST)
thread_title: הצעה

message: ערך טוב. נוי - שיחה 15:45, 14 במרץ 2008 (IST)
replies: text: נכון. מלא במידע שכתב משתמש:yoavd. אולי אפשר לטפל במראהו החיצוני? ‏עמיחי 20:55, 15 במרץ 2008 (IST)
replies: text: : כל הכבוד על שיפור הטבלאות. כדאי גם להמיר את המקורות להערות שוליים. אשמח לשמוע הערות נוספות. ‏עמיחי 16:36, 18 במרץ 2008 (IST)
replies: text: ::אני לא בטוח למה הכוונה במקורות. הפניתי במקומות מסוימים למשחקי שחמט שניתן לצפות בהם בצורה נוחה. --Yoavd - שיחה 16:52, 18 במרץ 2008 (IST)
replies: text: ::: שאלה לציבור הרחב: האם עדיף שלינקים חיצוניים יהיו בהערת שוליים או בתבנית:מקור? ‏עמיחי 17:56, 19 במרץ 2008 (IST)
כדי להבהיר את השאלה אתן דוגמה מהערך: 
לאחר שקפבלנקה זכה בסיבוב הראשון נגד ברנשטיין, תוך קבלת פרס היופי של התחרות כולה על משחק זה , ברנשטיין הכיר בכשרונו של קפבלנקה ואמר שלא יופתע אם קפבלנקה יזכה בתחרות.
הקורא המעונין לראות את המשחק שעליו קרא זה עתה יכול ללחוץ על הקישור ולהיכנס למשחק. להערכתי אם הקישור יופיע בתחתית הערך כהערת שוליים, או כמקור יאבד הקשר עם הטקסט השוטף.
--Yoavd - שיחה 19:37, 19 במרץ 2008 (IST)

text: הבהרה: כאשר כתבתי "מקור" התכוונתי לדרך בה זה כתוב כעת. ‏עמיחי 21:17, 19 במרץ 2008 (IST)
בעקבות הדיון כאן אני חוזר בי מהערתי. אפשר לעבור להצבעה? יש עוד הערות? ‏עמיחי 22:39, 27 במרץ 2008 (IST)
thread_title:  הערות מרשימת ההמתנה 

message: מיותר לציין שהיה גם רב אמן בשחמט. תואר אלוף עולם בשחמט גבוה לאין שיעור מהתואר "רב אמן". (כתב גילגמש בתקציר)
replies: text: רב אומן זה דרגה. משהו כמו "חגורה שחורה". (כתב יוני בתקציר)
replies: text: :מובן מאליו שאלוף עולם יהיה בדרגת רב אמן. (כתב גילגמש בתקציר)
replies: text: ::זה לא משנה שזה מובן מאליו. דרגה מציינים. כשם שזה ברור שמי שהיה אלוף עולה בקראטה, עדיין מציינים שיש לו חגורה שחורה. ‏Yonidebest Ω Talk‏ 09:45, 28 במרץ 2008 (IDT)
replies: text: :::אני חושב שזאת חזרה וכפילות. בפרק הפתיחה יש לקמץ במילים. אני מציע לפנות ליואב לבוררות בנושא. אקבל את דעתו כלשונה. גילגמש • שיחה 09:54, 28 במרץ 2008 (IDT)
בפסקה "דיפלומט קובני" כתוב :  "לאחר תחרות זו העניק הצאר ניקולאי השני לחמישה השחקנים שסיימו ראשונים בתחרות את התואר רב אמן לשחמט."
בשנת 1914 לא היתה עדיין דרגה פורמלית כזו. מתן הדרגות המסודר החל בשנת 1950, וחמשת הזוכים בתחרות היו היחידים, לאורך 36 השנים הבאות שנשאו בתואר זה. מכיון שקפבלנקה מת לפני 1950, למעשה לא היה לו תואר פורמלי של פיד"ה אם כי ברור שבכל קריטריון שהוא היה "רב אמן". בכל מקרה אוסיף את התואר לשם אחידות ליתר הערכים. --Yoavd - שיחה 12:50, 28 במרץ 2008 (IDT)
thread_title:  רב אמן בשחמט 

message: משתמש:טרול רפאים מחק את הסעיף "ניתוח משחק - נימצוביץ' - קפבלנקה" ונימוקו בתקציר העריכה: "לצערי נראה כמועתק, ובכל מקרה מקסימום לשחמט (כאן הוא תופס יותר מדי מקום)". החזרתי את הסעיף משום ששני חלקיו של הנימוק פסולים בעיני, ואפרט:
* "לצערי נראה כמועתק" - סעיף זה, כמו הערך כולו, נכתב על ידי משתמש פעיל, ואם הוא נראה כמועתק, ראוי לפנות אל המשתמש, בנימוס רב, ולברר זאת אתו. אין כל הצדקה למחיקה מיידית. 
* "ובכל מקרה מקסימום לשחמט (כאן הוא תופס יותר מדי מקום)" - סעיף זה בא להראות משחק לדוגמה של קפבלנקה, כדרך להכיר את סגנון משחקו. לפיכך מקומו דווקא כאן. דוד שי - שיחה 15:34, 29 במרץ 2008 (IDT)
replies: text: אני אקצר, אין מה להכניס לפה ניתוח משחק, זה פשוט תופס יותר מדי מקום ולכן הסעיף הראשון לא מטריד אותי (מעבר לאמונה שהדבר לא נעשה בכוונה). טרול רפאים - שיחה 15:49, 29 במרץ 2008 (IDT)
replies: text: :הסעיף הראשון מטריד אותי מאוד, משום שיש בו חריגה חמורה מכללי הנימוס. דוד שי - שיחה 23:34, 29 במרץ 2008 (IDT)
בהמשך להצעתו של גילגמש פתחתי ערך חדש עם ניתוח המשחק והעברתי את הניתוח לשם תוך השארת ההפניה במקום המתאים בערך. אם שמת לב, כתבתי את האסמכתא שבה נעזרתי. משום שייתכן שאין ברשותך את המקור שציינתי, אשמח לצלם את שלושת הדפים ולשלוח לך. לא תמצא להערכתי יותר ממקום אחד או שניים עם דמיון מסוים; העתקה בוודאי לא היתה כאן. אשמח לשלוח לך הצילום או במייל או בפקס.  --Yoavd - שיחה 17:49, 29 במרץ 2008 (IDT)
thread_title: ניתוח משחק - נימצוביץ' - קפבלנקה

message: * מהערך: "האתר chessmetrics.com, שמתמחה בדירוגי שחמט היסטוריים מדרג את תקופת השיא של קפבלנקה מינואר 1919 ועד דצמבר 1921 בדירוג 2857, השלישי בגובהו בכל הזמנים ומעט אחרי קספרוב ובובי פישר." לא מסתדר... קספרוב בשיאו היה "רק" 2851 שזה הכי הרבה בכל הזמנים.
* לאורך כל הערך מדברים על התמודדויות מול רבי אמנים אחרים, בעוד שדרגה זו כלל לא היתה קיימת. חגי אדלר • שיחה •  תבניות מידע בערכים מחכות לך! •  כ"ו באדר ב' ה'תשס"ח • 05:28, 2 באפריל 2008 (IDT)
replies: text: בוקר טוב. לגבי החלק הראשון בדבריך: אתה מתייחס לקספרוב, כאשר בימינו מד הכושר נמדד על ידי פיד"ה, על סמך תחרויות ומשחקים שונים, ומדווח מדי מספר חודשים. אני מתייחס כאמור למד כושר של chessmetrics.com. די להיכנס לקישור ולראות שלא טעיתי. אלו שתי מדידות שונות וכל שניתן להגיד שבתקופתו של קפבלנקה הוא היה הרבה מעל כל היתר. ראה ספציפית את הקישור מטה לגבי חודש מאי 1921.
לנקודה השניה: "לאחר תחרות זו העניק הצאר ניקולאי השני לחמישה השחקנים שסיימו ראשונים בתחרות את התואר רב אמן לשחמט" כתבתי כאמור כי החל משנת 1914, חמשת הזוכים בתחרות קיבלו מהצאר תואר רב אמן. זו ההתיחסות היחידה בכל הערך למילה זו.
במקום אחר כתבתי: "הגם שהשחקן היחיד ברמת רב-אמן היה אולדריך דוראס" לא ציינתי שהיתה לו הדרגה, רק כתבתי ששיחק ברמה כשל רב-אמן. אגב, בסבב הראשון של חלוקת דרגות על ידי פיד"ה, בשנת 1950, זכה דוראס לדרגת רב אמן, ובשל היותו במקום הרביעי בעולם בשנת 1909במד כושר מוערך של  2743 לא נראה לי שיש בכך הגזמה. אתה מוזמן לערוך חיפוש ולהאיר עיני היכן טעיתי. אנא תן את המשפט הרלבנטי. --Yoavd - שיחה 05:44, 2 באפריל 2008 (IDT)

text: לא ציינת במאמר שמדובר ב"תקופת שיא" של שלוש שנים. למה דווקא 3? בשנה הוא רביעי, בשנתיים חמישי, וב-10 רביעי אחרי קרפוב. כדאי להסביר. לא התעמקתי בכל הנוסחאות לחישוב אבל כשקספרוב מקבל דרוג של 2856 על משרע של 20 שנה זה לא נראה לי. במשך 20 שנה בממוצע הוא היה גבוה ב-5 נקודות בממוצע מדרוג השיא של פיד"ה? לא יתכן. חגי אדלר • שיחה •  תבניות מידע בערכים מחכות לך! •  כ"ו באדר ב' ה'תשס"ח • 06:08, 2 באפריל 2008 (IDT)

text: הנה הציטוט המדויק אליו אתה מתייחס:
"האתר chessmetrics.com, שמתמחה בדירוגי שחמט היסטוריים מדרג את תקופת השיא של קפבלנקה מינואר 1919 ועד דצמבר 1921 בדירוג 2857, השלישי בגובהו בכל הזמנים ומעט אחרי קספרוב ובובי פישר. קפבלנקה הופיע לראשונה באתר ממוקם במקום השלישי בעולם בחודש מאי 1909 ונשאר בעשיריה הראשונה בעולם עד ספטמבר 1940 (למעט חודשיים בהם לא היה פעיל). הוא היה במקום הראשון בעולם מאפריל 1919 ועד דצמבר 1923, וכן בכמה חודשים נוספים לא רצופים ובסך הכל 81 חודשים"
לא כתבתי בשום מקום שקספרוב מקבל דרוג של 2856 על משרע של 20 שנה - לאיזה משפט בטקסט אתה מתייחס?
מובן שכאשר כתבתי דירוג השיא זה יכול בעיקרון להתייחס לחודש אחד בלבד, אם כי בדרך כלל התקופה היא יותר ממושכת. --Yoavd - שיחה 06:48, 2 באפריל 2008 (IDT)
replies: text: : טוב, לא כל כל הבנת אותי. אנסה שוב. אתה מביא את הדרוג שלו בשלוש שנים. אני שאלתי למה לא שנה או שנתיים או 10 שנים? אשר לקספרוב, לא אמרתי שכתבת עליו. אבל כאשר בדרוג של 20 שנים הוא מקבל 2856 בעוד שהכי גבוה בפיד"ה אי פעם היה 2851 זה נראה לי חשוד ביותר ומכאן אני משליך גם על השאלה מה האמינות של אתר זה? חגי אדלר • שיחה •  תבניות מידע בערכים מחכות לך! •  כ"ו באדר ב' ה'תשס"ח • 16:21, 2 באפריל 2008 (IDT)
replies: text: :: צריך להכניס את מד הכושר לפרופורציות. הבדל של 20 נקודות פירושו שהסיכוי של בעל מד-הכושר הגבוה יותר לנצח את בעל מד-הכושר הנמוך יותר גדול ב- 5.7% מן הסיכוי לתוצאה הפוכה. בלי שהשניים יתחרו זה בזה 80 משחקים, ההבדל הזה אפילו אינו מובהק. הנסיון להשוות בין שחקנים במרחק 80 שנה דומה לנסיון להשוות גובה של שני בני-אדם העומדים במרחק עשרה מטרים זה מזה, באמצעות שורה מאוזנת של סרגלים בני 30 ס"מ המחוברים זה לזה בגומיות. עוזי ו. - שיחה 17:02, 2 באפריל 2008 (IDT)

text: ::כפי שאתה חושב שלא הבינותי את כוונתך, יש לי הרגשה שאתה לא הבנת את כוונתי: המסר הוא שהתקופה בה היתה עליונות מוחלטת לקספרוב על פני כל יתר השחמטאים בעולם נמשכה פרק זמן ארוך מאוד, כ-20 שנים. קפבלנקה גם היה בולט מעל לכל היתר בתקופתו, אך תקופה זו היתה קצרה בהרבה. אני מסכים עם עוזי שהבדל של 20 נקודות חסר משמעות, אבל לגבי הדימוי... מילא.
בכל אופן, מהניסיון האישי שלי, בתחרות מאוזנת, בולטים מאוד ההבדלים ביכולת לנצח בעלי מד כושר גבוה או נמוך. אולי יש גם השפעה פסיכולוגית בהתמודדות עם מתחרה "חזק" יותר במד הכושר. --Yoavd - שיחה 20:21, 2 באפריל 2008 (IDT)
thread_title: אי דיוקים

message: למה לא צ'אייס? (כפי שיותר מקובל). ועוד: אמנם קאפא היה לכאורה "בלתי חדיר" אך זה היה רק בתחרויות רשמיות, למעשה הפסיד להרבה יותר ובכ"מ נראה שזה לא חכמה:
* קאפא שיחק סה"כ 618 משחקים רשומים, מתוכם הפסיד רק 45, תיקו 252, ו321 נצחונות. 
* לעומתו, אליוכין שיחק 1856 משחקים (פי 3!!) מתוכם הפסיד 254 אבל ניצח 1103! למעשה אלייכין הוא בעל אחוזי הנצחון הגבוהים ביותר.
* גם לאסקר, שיחק 1064 משחקים (כמעט פי 2).
---------
אם נשווה זאת לאלופים מאוחרים יותר אז:
* פישר שיחק 780 משחקים מתוכם הפסיד 88, אבל ניצח 441.
* קארפוב שיחק 2811 משחקים (פי 4.5 מקאפא) וניצח ב- 1132 משחקים!! והפסיד רק ב290.
וכו' וכו'
להפסיד בכ"כ קצת משחקים זו מעלה נדירה, אין ספק, אבל הוא בקושי שיחק בחייו ולכן אולי זו לא כ"כ חכמה. יהוא דגן - שיחה 16:37, 25 באפריל 2008 (IDT)
שלום יהוא!  לגבי ההגייה של אוסקר חאייס: אם תעיין בערך האנגלי תמצא הסבר על צורת ההגייה ומטעם זה אייתתי אותו כך. התייעצות עם אשתי שדוברת הן גרמנית והן ספרדית אישרה את הנכונות של כתיבה זו. 
לגבי קפבלנקה: באוסף הפרטי שלי (שכמובן איננו שלם) יש למעלה מ-1100 משחקים ששיחק. באתר השני שצרפתי בלינק יש 1200 משחקים שלו, מתוכם הפסיד 199. להערכתי (הבלתי מבוססת) שיחק קפבלנקה לפחות 4500 משחקים בימי חייו, אלא שבניגוד להיום התיעוד היה הרבה פחות שלם. 
תודה על ההתענינות!  --Yoavd - שיחה 19:52, 26 באפריל 2008 (IDT)
thread_title: אוסקר חאייס

message: הערך דורש עריכה והגהה יסודית, וממש לא ראוי להיות במצבו הנוכחי ערך מומלץ. כמה דוגמאות לניסוחים נוראיים בערך: "שהתנגדו לשיתופו משום שלא זכה מעולם בתחרות חזקה", "האמנים שהתאספו מסביב לשולחן קבעו כי אין שני לקפבלנקה במשחק מהיר", "במשחק צפו 600 צופים, שהעדיפו את גיבורם המקומי", "במשחק שאנתולוגיות רבות מציגות אותו בזכות המסע הזוכה 29...מהב2!!", "ומגיע לתוצאה של כמעט 50%, תוצאה מצוינת לשחור", "בשנת 1919 הביס קפבלנקה את השחקן הסרבי החזק קוסטיץ' 5-0", "בשנים הבאות שני טוענים לכתר ניסו לגייס את הסכום הנדרש", "לקפבלנקה הייתה הצלחה מסחררת בתחרות ניו-יורק 1927". בנוסף, הערך סובל מבעיית נייטרליות קלה. YHYH ~ שיחה 15:21, 19/09/2008
replies: text: כל הניסוחים ה"נוראיים" תקינים בעיני. הערך הוא ביוגרפיה ולא תעודת זהות. עוזי ו. - שיחה 15:40, 19 בספטמבר 2008 (IDT)
replies: text: :זה שזה ביוגרפיה אז? הערך דורש עריכה, ובמיוחד מילים כמו "טוענים לכתר", "אין שני", "כמעט" ו"מסחררת" לא נשמעים טוב בעיניי. YHYH ~ שיחה 20:01, 20/09/2008
thread_title:  הסרת המלצה 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.geocities.com/citycollegechess/champions.html
** In חוסה ראול קפבלנקה on 2011-11-22 23:24:38, 410 Gone
** In חוסה ראול קפבלנקה on 2011-11-28 00:00:07, 410 Gone
** In חוסה ראול קפבלנקה on 2013-05-04 04:55:21, 410 Gone
--Matanyabot - שיחה 07:55, 4 במאי 2013 (IDT)
thread_title:  קישור שבור 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.staff.brad.ac.uk/gshoobri/peruches.htm
** In חוסה ראול קפבלנקה on 2011-11-22 23:24:38, 404 Not Found
** In חוסה ראול קפבלנקה on 2011-11-28 00:00:07, 404 Not Found
** In חוסה ראול קפבלנקה on 2013-05-04 04:55:31, 404 Not Found
--Matanyabot - שיחה 07:55, 4 במאי 2013 (IDT)
thread_title:  קישור שבור 2 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.chessclub.demon.co.uk/culture/worldchampions/capablanca/capablanca.htm
** In חוסה ראול קפבלנקה on 2011-11-22 23:24:40, Socket Error: 'Name or service not known'
** In חוסה ראול קפבלנקה on 2011-11-28 00:00:11, Socket Error: 'Name or service not known'
** In חוסה ראול קפבלנקה on 2013-05-04 04:55:42, Socket Error: 'Name or service not known'
--Matanyabot - שיחה 07:56, 4 במאי 2013 (IDT)
thread_title:  קישור שבור 3 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.inder.cu/capablanca/
** In חוסה ראול קפבלנקה on 2011-11-22 23:24:45, 403 Forbidden
** In חוסה ראול קפבלנקה on 2011-11-28 00:00:15, 403 Forbidden
** In חוסה ראול קפבלנקה on 2013-05-04 04:56:51, 403 Forbidden
--Matanyabot - שיחה 07:57, 4 במאי 2013 (IDT)
thread_title:  קישור שבור 4